Magyar Örökség és Európa Egyesület

1144. Budapest,

Hermina út 45.

KIEGÉSZÍTŐ MELLÉKLET

2022. DECEMBER 31.

Adószám: 18232101-1-42

Nyilvántartási szám: 01-02-0007463

KSH számjel: 18232101-9499-529-01

Működési forma: Egyesület

Alapítás ideje: 1997.03.13.

Cél szerinti leírás: A Magyar Örökség-díj gondozása, ennek keretében a magyar kultúra múltbeli és jelenkori, közismert és kevésbé ismert pozitív teljesítményeinek népszerűsítése, a magyarság közös értékeinek ápolása. A szervezet célja: részt venni a magyar társadalom megújításának folyamatában.

Jelen kiegészítő melléklet a

**Magyar Örökség és Európa Egyesület**

egyszerűsített éves beszámolójához készült és tartalmazza mindazokat az információkat, amelyek az Egyesület vagyoni, pénzügyi helyzetének, működése eredményének megbízható és valós bemutatásához a mérlegben és az eredmény-kimutatásban szereplőkön túlmenően szükséges.

Az Egyesület az Országos Bírósági Hivatal (OBH) által a civil szervezetek számára közzétett PK-842 nyomtatványt alkalmazza a beszámoló elkészítése során, amely egyúttal megfelel a 479/2016 (XII.28) Kormányrendelet szerinti mérleg és eredmény-kimutatásnak. Az Egyesület közhasznú jogállású, könyveit magyar nyelven, forintban, a kettős könyvvitel elvei és szabályai szerint vezeti.

Jelentős összegűnek minősül az üzleti évben feltárt, egy üzleti évre vonatkozó hibák hatása, ha a saját tőke változásai abszolút értékének együttes összege a vizsgált üzleti évre készített beszámoló eredeti mérleg főösszegének 2 %-át, vagy 500eFt-ot meghaladja. Ebben az esetben a feltárt hibák hatása a tárgyévi beszámolóban nem a tárgyévi adatok között, hanem elkülönítetten, előző évek módosításaként kerül bemutatásra.

A megbízható és valós képet lényegesen befolyásoló hibának minősülnek a feltárt hibák, ha összevont és göngyölített hatásukra a feltárás évét megelőző üzleti és mérlegében kimutatott saját tőke legalább 20 %-kal változik.

**Eszközök értékelése és főbb változások:**

A beszerzett eszközöket beszerzési áron értékeljük, csökkentve a számviteli törvényben előírt terv szerinti értékcsökkenéssel. Az értékcsökkenést a beszerzés napjától számítjuk. Az értékcsökkenések leírási kulcsai megegyeznek a társasági adótörvényben meghatározott kulcsokkal. Az értékcsökkenési leírás tervszerinti és lineáris.

2022-ben tárgyi eszköz beszerzése 188 e forint értékben történt, amit azonnali értékcsökkenéssel számoltunk el.

Befektetett pénzügyi eszközökkel az Egyesület nem rendelkezik.

Az Egyesület értékpapírokkal nem rendelkezik.

A követelések értékelésénél a könyv szerinti értéket vettük figyelembe.

Nyilvántartott követelés 12 ezer forint,

Aktív időbeli elhatárolások nincsenek.

**Források értékelése és főbb változásai**

Hosszú lejáratú kötelezettség nincs.

Rövid lejáratú kötelezettség 1.926 e. forint, ebből szállítói tartozás 1.595 e forint, 132 e forint megelőlegezett költség, 200 e forint még ki nem fizetett tiszteletdíj és adója.

A mérlegkészítésig a kötelezettségek kiegyenlítése megtörtént.

Passzív időbeli elhatárolások 2.302 e forint. Pályázatra 2021. decemberben beérkezett 10 Millió forintból 2022.12.31-ig fel nem használt bevétel.

Olyan pénzügyi kötelezettség, amely a mérlegben nem jelenik meg, nincs.

|  |  |  |  |  |
| --- | --- | --- | --- | --- |
| **Eszközök** | **2021.12.31.** | **%** | **2021.12.31.** | **%** |
| Befektetett eszközök | 0 | 0 | 0 | 0 |
| Készlet | 0 | 0 | 59 | 0,7 |
| Követelés | 12 | 0,1 | 12 | 0,1 |
| Pénzeszközök | 13.351 | 99,9 | 8.333 | 99,2 |
| Aktív időbeli elhatárolások | 0 | 0 | 0 | 0 |
| Összesen | 13.363 | 100,0 | 8.404 | 100,0 |

|  |  |  |  |  |
| --- | --- | --- | --- | --- |
| **Források** | **2021.12.31.** | **%** | **2021.12.31.** | **%** |
| Saját tőke | 2.891 | 21,6 | 4.176 | 49,7 |
| Hosszú lejáratú kötelezettség | 0 | 0 | 0 | 0 |
| Rövid lejáratú kötelezettség | 846 | 6,3 | 1.926 | 22,9 |
| Passzív időbeli elhatárolás | 9.626 | 72,1 | 2.302 | 27,4 |
| Összesen | 13.363 | 100,0 | 8.404 | 100,0 |

Az Egyesületnél Felügyelőbizottság működik.

Az átlagos statisztikai állományi létszám 1 fő.

Személyi jellegű kifizetések: Tiszteletdíj 2.400 e forint, 1.099 e forint a díjazottak számára nemesfémből készült Magyar Örökség jelvények beszerzési értéke.

Az Egyesületnek adókötelezettsége a decemberben elszámolt tiszteletdíj levont adója.

Az Egyesület összes nettó bevétele 2022-ben 9.354 e. forint volt.

Ebből

* Tagdíjbevétel: 572 e forint
* Adomány más szervezettől, magánszemélyektől: 307 e forint
* Költségvetési támogatás 8.370 forint

Ebből:

* + Költségvetési támogatás: 1.000 e forint
	+ Pályázat útján 2021-ben kapott költségvetési támogatás10 M forint, amelyből 2022. évi költségekre 7.324 e forintot számoltunk el, a fennmaradó összeget 2023-ra elhatároltuk.
	+ SZJA meghatározott részéből kiutalás: 45 e forint
* Kamatbevétel és egyéb bevétel: 106 e forint

Az Egyesület összes költsége 8.069 e forintot tett ki. Vállalkozási tevékenységet az Egyesület nem végez.

Az Egyesület likviditása egész évben megfelelő volt.

Tárgyévi eredmény 2022-ben 1.285 e forint nyereség, amelyet eredmény javára számol el az Egyesület.

Az Egyesületnek sem veszélyes hulladéka, sem környezetvédelmi garanciális kötelezettsége nem volt az elmúlt év során.

Az Egyesület könyvvizsgálatra nem kötelezett.

Az Egyesület könyvelését az Ezüsthold Bt. képviseletében Tóth Kálmánné okleveles könyvvizsgáló, (Kamarai nyilvántartási szám: 002557) végezte.

Ezüsthold Bt

1126. Budapest, Németvölgyi út 20.

Kamarai nyilvántartási szám: 002610

Az Egyesület képviseletére jogosult, beszámolót aláíró képviselő: Böszörményi László Gergely elnök

1131. Budapest, Koma utca 11.

Budapest, 2023. 05.31.

Böszörményi László Gergely

 elnök